text: Billeder: Restaurant i Aabenraa udbrændt 
  16 december 2013 kl. 06.02
  Natten til mandag udbrændte restaurant Fjorden i Aabenraa. Restauranten kunne ikke reddes. Mandag undersøger politiets eksperter, hvad der kan være årsag til branden.
  Branden brød ud kort før midnat og bredte sig hurtigt i restauranten, så da brandvæsnet ankom havde ilden allerede godt fat. Restauranten stod ikke til at redde ? branden var for omfattende, så restauranten udbrændte henover natten.
  Mandag formiddag starter politiet de tekniske undersøgelser for at få fastslået årsagen til branden.
  